केंद्रीय मंत्री ने लोकसभा में बताया- चीन पहले नंबर पर, वहां 1.42 अरब लोग
India Vs China Population Growth Comparison - 1 जुलाई, 2023 को भारत और चीन की अनुमानित जनसंख्या: स्वास्थ्य मंत्रालय की रिपोर्ट और संयुक्त राष्ट्र डेटा
भारत की आबादी 139 करोड़ हो गई। केंद्रीय स्वास्थ्य और परिवार कल्याण राज्य मंत्री ने लोकसभा में 25 जुलाई (मंगलवार) को ये जानकारी दी।
केंद्रीय राज्य मंत्री नित्यानंद राय ने लोकसभा में बताया- संयुक्त राष्ट्र (UN), इकोनॉमिक एंड सोशल अफेयर्स डिपार्टमेंट, पॉपुलेशन डिवीजन के ऑनलाइन पब्लिकेशन और वर्ल्ड पॉपुलेशन प्रॉस्पेक्टस 2022 के मुताबिक चीन की जनसंख्या 1 जुलाई 2023 को 1 अरब 42 करोड़ 56 लाख 71 हजार अनुमानित की गई थी।
केंद्र ने लिखित प्रश्न का जवाब दिया
केंद्रीय मंत्री नित्यानंद राय ने लोकसभा में एक लिखित प्रश्न के जवाब में बताया कि आबादी पर नेशनल कमीशन ने अपनी रिपोर्ट में 1 जुलाई 2023 को भारत की जनसंख्या के 1 अरब 39 करोड़ 23 लाख 29 हजार होने का अनुमान जताया था।
राय ने ये भी कहा कि केंद्र सरकार ने 2021 में जनगणना कराने के लिए 28 मार्च 2019 को गजट में नोटिफिकेशन दिया था, लेकिन इसी साल (2019) कोविड आ जाने के कारण जनगणना से जुड़ी गतिविधियों को रोक दिया गया।
जनसंख्या से जुड़ी आप ये खबरें भी पढ़ सकते हैं...
दुनिया में 800 करोड़वें बच्चे का जन्म: एक से 100 करोड़ पहुंचने में 1800 साल लगे, इतने ही लोग पिछले 12 साल में बढ़ गए
दुनिया में 800 करोड़वें बच्चे ने नवंबर 2022 में जन्म लिया। जनसंख्या को रियल टाइम ट्रैक करने वाली साइट https://www.worldometers.info/ के मुताबिक मंगलवार दोपहर करीब 1 बजकर 30 मिनट पर इस बच्चे ने जन्म लिया। इसके साथ ही दुनिया की आबादी भी 8 अरब (800 करोड़) हो गई। पूरी खबर पढ़ें... 
भास्कर एक्सप्लेनर: भारत की आबादी चीन से भी 29 लाख ज्यादा हुई:अब 300 साल तक नंबर-1 रहेंगे; 143 करोड़ इंडियन पॉपुलेशन को जानिए
भारत अब दुनिया का सबसे ज्यादा आबादी वाला देश है। यूनाइटेड नेशंस पॉपुलेशन फंड (UNFP) के मुताबिक, भारत की आबादी 142.86 करोड़ पहुंच गई है, जबकि चीन में 142.57 करोड़ लोग हैं। यानी अब भारत में चीन के मुकाबले करीब 29 लाख लोग ज्यादा हैं। पूरी खबर पढ़ें...